ai4bharat/Pralekha huggingface dataset:
امور داخلہ کی وزارت
کشمیری پنڈتوں کی باز آباد کاری کے اقدام
نئی دہلی، 3 جولائی /امورِ داخلہ کے وزیر مملکت جناب جی کشن ریڈی نے ایک سوال کے تحریری جواب میں آج راجیہ سبھا کو بتایا کہ حکومت نے کشمیری مہاجرین کی راحت اور باز آباد کاری کے لئے متعدد اقدامات کئے ہیں ۔
وزیر اعظم کے ذریعے 7 نومبر ، 2015 ء کو اعلان کردہ وزیر اعظم کے ترقیاتی پیکیج ، 2015 کے تحت حکومتِ ہند نے 1080 کروڑ روپئے کی لاگت سے کشمیری مہاجروں کے لئے ریاستی حکومت میں 3000 اضافی عہدے نکالنے اور 920 کروڑ روپئے کی لاگت سے وادیٔ کشمیر میں 6000 ٹرانزٹ اکوموڈیشن کی تعمیر کو منظوری دی ہے ۔ یہ منظوری مہاجروں کے لئے 3000 ریاستی حکومت کی اسامیوں اور 725 ٹرانزٹ اکوموڈیشن کی تعمیر کے علاوہ ہے ۔ اس کے علاوہ ، مہاجروں کے لئے جموں  میں دو کمروں والے 5242 گھروں کی تعمیر اور بڈگام ضلع کے شیخ پورہ میں 200 فلیٹوں کی تعمیر بھی ہو گی ۔
حکومتِ ہند کشمیری مہاجروں کو ماہانہ راحت کی رقم بھی دیتی ہے ، جسے مئی ، 2015 ء میں فی کنبہ ماہانہ 6600 روپئے سے بڑھا کر ماہانہ 10000 روپئے کر دیا گیا تھا ۔ مزید براں ، جون ، 2018 ء میں نقد راحت کی رقم فی کنبہ 10000 روپئے سے بڑھا کر 13000 روپئے کر دی گئی ہے ۔ حکومت دلّی / این سی آر میں سکونت اختیار کرنے والے کشمیری مہاجروں کو ماہانہ نقد راحت بھی مہیا کرتی ہے ۔
۔۔۔۔۔۔۔۔۔۔۔۔۔۔۔۔۔۔۔۔

U. No. 2787
(Visitor Counter : 40
ماحولیات، جنگلات اور موسمیاتی تبدیلی کی وزارت
مرکزی وزیر بھوپیندر یادو نے یو اے ای کے آب و ہوا سے متعلق ایلچی اور صنعت اور جدید ٹیکنا لوجی کے وزیر ڈاکٹر سلطان الجابرسے ملاقات کی
آب و ہوا سے متعلق سرگرمیوں میں سہولت اور باہمی تعاون میں اضافہ کرنے کی خاطر فریم ورک تشکیل دینے کے ایک مفاہمت نامے پر دستخط کئے
ہمیں ترقی پذیر ملکوں کی تشویشات کو ترجیح دینے کی ضرورت ہے ، خاص طور پر فائنانس اور ٹیکنالوجی سمیت نفاذ میں تعاون کے شعبوں میں: جناب بھوپیندر یادو
ماحولیات، جنگلات اور آب و ہوا میں تبدیلی کے مرکزی وزیر جناب بھوپیندر یادو نے یو اے ای کے آب و ہوا سے متعلق ایلچی اور صنعت اور جدید ٹیکنا لوجی کے وزیر ڈاکٹر سلطان الجابر کے ساتھ باہمی میٹنگ کی ۔ میٹنگ میں ، انہوں نے آب و ہوا میں تبدیلی سے متعلق معاملات ، سی او پی 28 کی میزبانی اور دیگر متعلقہ امور پر تبادلۂ خیال کیا ۔
باہمی میٹنگ سے پہلے ، معزز وزراء نے موسمیاتی کارروائی سے متعلق ایک مفاہمت نامے پر دستخط بھی کئے۔ اس مفاہمت نامے کا بنیادی مقصد موسمیاتی کارروائی پر دو طرفہ تعاون کو آسان اور وسیع کرنے کے لئے ایک فریم ورک قائم کرنا اور پیرس معاہدے کے نفاذ کے لئے تعاون کرنا ہے۔
باہمی میٹنگ میں، جناب بھوپیندر یادو نے 2023 ء میں سی او پی 28 کی میزبانی کرنے کے لئے یو اے ای کی تجویز کو نوٹ کیا اور کہا کہ ہمیں فائنانس اور ٹیکنا لوجی سمیت نفاذ کے تعاون کے شعبوں اور ترقی پذیر ملکوں کی تشویشات کو ترجیح دینے کی ضرورت ہے ۔
مرکزی وزیر ماحولیات نے ، اس بات پر زور دیا کہ آب و ہوا سے متعلق فائنانس ، ایڈپٹیشن ، ، نقصان اور تباہی جیسے معاملات پر سی او پی 26 کے رہنما خطوط کے علاوہ زیادہ توجہ دینے کی ضرورت ہے ۔ جناب یادو نے یو اے ای کی آب و ہوا سے متعلق سرگرمیوں کا اعتراف کیا اور ستائش کی اور آب و ہو اسے متعلق بھارت کی ٹھوس کارروائیوں کے بارے میں بتایا ، جو ہمارے وزیر اعظم کی فعال رہنمائی اور قیادت میں انجام دی جا رہی ہیں۔ انہوں نے متحدہ عرب امارات سے بھی درخواست کی کہ وہ آفات میں بر قرار رہنے والے بنیادی ڈھانچے کے لئے اتحاد  اور صنعتی منتقلی کے لئے قائدانہ گروپ  میں شامل ہونے پر غور کریں ۔
دونوں فریقوں نے اس بات کو تسلیم کیا کہ آب و ہوا میں تبدیلی سے متعلق مفاہمت نامے پر دستخط کے ساتھ، دونوں ممالک ، اس بات کی جستجو کر سکتے ہیں کہ کس طرح باہمی طور پر آب و ہوا سے متعلق سرگرمیوں ، خاص طور پر مفاہمت نامے میں دی گئی سرگرمیوں کے شعبوں میں باہمی تعاون کو کس طرح مستحکم کیا جائے ۔
وزیراعظم کا دفتر
وزیراعظم نے ، اُن تمام مجاہدین آزادی کو یاد کیا ، جنھوں نےباپو کی قیادت میں بھارت چھوڑو تحریک میں حصہ لیا تھا
وزیراعظم جناب نریندر مودی نے اُن سبھی مجاہدین آزادی کو یاد کیا، جنھوں نے باپو کی قیادت میں بھارت چھوڑو تحریک میں حصہ لیا تھا اور ہماری جدوجہد آزادی کو تقویت دی تھی۔
ایک سلسلہ وار ٹوئیٹ میں وزیراعظم نے کہا:
’’ان سبھی مجاہدین کو یاد کررہا ہوں، جنھوں نے باپو کی قیادت میں بھارت چھوڑو تحریک میں حصہ لیا تھا اور ہماری جدوجہد آزادی کو تقویت بخشی تھی۔‘‘
’’مہاتما گاندھی کی یہ تصویر اس وقت کی ہے جب بامبے میں بھارت چھوڑو تحریک کے آغاز ہوا۔ ‘‘
لوک نائک جے پی نے کہا تھا، کہ’’ 9 اگست ہمارے قومی انقلاب کی چنگاری کی علامت بن گیا۔‘‘
باپو سے ترغیپ پاکر ، بھارت چھوڑو تحریک میں جے پی اور ڈاکٹر لوہیا جیسی عظیم شخصیات سمیت سماج کےسبھی طبقات کی قابل ذکرحصہ داری دیکھی گئی۔‘‘
خلا ء کا محکمہ
دنیا آج ہندوستان کی خلائی تحقیق میں ہندوستان کی کوانٹم لیپ کو تسلیم کر رہی ہے،یہ کام وزیر اعظم جناب نریندر مودی کی زبردست مہمیز کے بعد ہوا، جب انہوں نے ماضی کی بیڑیوں سے اس شعبے کو’’آزاد‘‘ کرنے کا جرأت مندانہ فیصلہ لیا
’’وزیراعظم مودی نے ماضی کی ممانعتوں کو توڑا ہے، ساتھ ہی ساتھ اس نے فنڈنگ میں اضافہ کیا ہے، اس نے نجی شعبے اور صنعت کو حوصلہ دیا ہے‘‘:ڈاکٹر جتیندر سنگھ
ڈاکٹر جتیندر سنگھ کا کہنا ہے کہ ہندوستان کی خلائی معیشت کے2040 تک 80 بلین ڈالر سےتجاوز کرجانے کا امکان ہے
مرکزی وزیر مملکت سائنس اور ٹیکنالوجی، وزیر اعظم کے دفتر، عملہ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے دنیا آج خلائی شعبے میں ہندوستان کی کوانٹم لیپ کو تسلیم کر رہی ہے۔یہ کام وزیر اعظم جناب نریندر مودی کی زبردست مہمیز کے بعد ہوا ہے، جب انہوں نے ماضی کی بیڑیوں سے اس شعبے کو’اَن لاک‘یعنی آزاد کرنے جرأت مندانہ فیصلہ کیاتھا۔
انہوں نے ایک نیوز چینل کو انٹرویو دیتے ہوئے کہا کہ’’وزیر اعظم مودی نے ماضی کے ممانعتوں کو توڑا ہے اور کبھی کبھی میں سوچتا ہوں کہ ایسا پہلے کیوں نہیں ہو سکتا تھا۔ ساتھ ہی ساتھ جسمانی سطح پر بھی فنڈنگ میں اضافہ کیا گیا ہے، اس نے نجی شعبے اور صنعت کو جوش و خروش بخشا ہے۔ صرف4-3 سالوں میں ہمارے پاس 150 سے زیادہ اسٹارٹ اَپ ہیں‘‘۔
ڈاکٹر جتیندر سنگھ نے کہا کہ اِسرو نے 380 سے زیادہ غیر ملکی سٹیلائٹس لانچ کیے ہیں، جس سے 250 ملین یورو سے زیادہ اور امریکی سٹیلائٹس کو لانچ کر کے 170 ملین امریکی ڈالر سے زیادہ کی کمائی ہوئی ہے۔
انہوں نے کہا کہ’’مجموعی طور پر ہندوستان کی خلائی معیشت آج تقریباً 8 بلین ڈالر کی ہے، یعنی عالمیکا 2 فیصد،تاہم پوری دنیا اس بڑھتی ہوئی رفتار کو تسلیم کر رہی ہے اور اسی وجہ سے قدامت پسندانہ اندازے کے مطابق2040 تک اس کے40 بلین امریکی ڈالر تک پہنچ جانے کا امکان ہے، لیکن دوسری طرف تقریباً3-2 دن پہلے ہمارے پاس اے ڈی ایلرپورٹ آئی، جس میں بتایا گیا ہے کہ ہمارے پاس 2040 تک100بلین امریکی ڈالر کی صلاحیت ہو سکتی ہے، جو کہ ایک بہت بڑی چھلانگ ہونے والی ہے اور اب دنیا اسی کی توقع کر رہی ہے، کیونکہ ہم نے بہت تیزی سے آگے بڑھنا شروع کر دیا ہے، ہماری لانچنگ بھی بہت زیادہ ہوتی ہے‘‘۔
ڈاکٹر جتیندر سنگھ نے کہا کہ انتہائی اہم گگن یان کی پہلی آزمائشی پرواز اکتوبر کے پہلے یا دوسرے ہفتے تک ہوگی،اس سے قبل 2 ستمبر کو پہلاشمسی مشن’’آدتیہ-ایل1‘‘ شروع کیا جائے گا۔ انہوں نے کہا کہ دوسرے ٹرائل میں ممکنہ طور پر اگلے سال کے آغاز میں’’ویوم مترا‘‘نامی خاتون روبوٹ کو پہلے انسانی مشن سے پہلے گگن یان پر سوار کیا جائے گا، جس میں تین خلاباز شامل ہو سکتے ہیں۔
اس بات کی تردید کرتے ہوئے کہ ہندوستان خلائی تحقیق میں کسی دوسرے ملک کے ساتھ مقابلہ کر رہا ہے، ڈاکٹر جتیندر سنگھ نے دوہرایا کہ ہندوستان کے خلائی تحقیق اور ایٹمی توانائی کے پروگرام، جیسا کہ بانیوں نے تصور کیا تھا، مکمل طور پر پُرامن ہیں اور یہ کہ اِسرو نجی غیر ملکی اداروں اور تعلیمی اداروں کے کئی سیٹلائٹس کو مدار میں بھیجنے کے کام میں معروف خلائی ایجنسیوں کے ساتھ تعاون کر رہا ہے۔
ریلوے،شاہراہوں، زراعت، واٹر میپنگ، اسمارٹ سٹیز، ٹیلی میڈیسن اور روبوٹک سرجری جیسے مختلف شعبوں میں خلائی ٹیکنالوجی کی ایپلی کیشنز کا حوالہ دیتے ہوئے، جس نے عام آدمی کے لیے’زندگی میں آسانی‘پیدا کی ہے، ڈاکٹر جتیندر سنگھ نے کہا کہ خلائی ٹیکنالوجی ورچوئل طریقے پر ہندوستان کے ہر گھر تک پہنچ گیا ہے۔
بندرگاہوں، جہاز رانی اور آبی راستوں کی وزارت
ٹرانس شپمنٹ ہب
فی الحال ،بھارت کے تقریباً 75 فیصد ٹرانس شپمنٹ کارگور کا انتظام بھارت سے باہر کی بندرگاہوں پر کیا جاتا ہے۔ کولمبو، سنگاپور اور کلونگ کی بندرگاہیں اس کارگو کا 85 فیصد سے زیادہ کام کاج سنبھالتی ہیں۔ ٹرانس شپمنٹ ہب میں بندرگاہ کو ترقی دینے سے غیر ملکی کرنسی کی بچت، براہ راست غیر ملکی سرمایہ کاری، دیگر ہندوستانی بندرگاہوں پر اقتصادی سرگرمیوں میں اضافہ، متعلقہ لاجسٹکس انفراسٹرکچر کی ترقی، روزگار پیدا کرنے، آپریشن/لاجسٹکس کی استعداد کار کو بہتر بنانے اور ریونیو میں حصہ داری میں اضافہ جیسے اہم فوائد حاصل ہوں گے۔ کئی دیگر متعلقہ کاروبار جیسے ٹرانس شپمنٹ پورٹ پر جہاز کی فانوس ،جہاز کی سپلائیز، جہاز کی مرمت، عملے کی تبدیلی کی سہولت، لاجسٹکس ویلیو ایڈڈ سروسز، گودام اور بنکرنگ بھی شامل ہیں۔
بندرگاہوں، جہاز رانی اور آبی گزرگاہوں کی وزارت کو وشاکھاپٹنم کو ٹرانس شپمنٹ ہب بنانے کے لیے اسٹیک ہولڈرز سے تجاویز موصول ہوئی ہیں۔ تاہم، فی الحال گریٹ نکوبار جزائر میں گالتھیا بے کی ترقی، کوچین پورٹ کو ٹرانس شپمنٹ سہولت میں ترقی کی تجاویز حکومت ہند کی طرف سے پیش کی گئی ہیں۔ اس کے علاوہ، کیرالہ کی ریاستی حکومت پرائیویٹ انویسٹر کے ساتھ مل کر اور وزارت خزانہ  کی جزوی مالی مدد سے کیرالہ کے وِزنجم میں ایک ٹرانس شپمنٹ پروجیکٹ بھی تیار کر رہی ہے۔
ٹیرف گائیڈلائنز، 2021 پی پی پی آپریٹرز کو مارکیٹ کے طے شدہ ٹیرف کو فکس کرنے کی لچک فراہم کرتی ہے اس طرح ایک صحت مند مقابلہ پیدا ہوتا ہے جس کے نتیجے میں لاجسٹکس کے اخراجات کو معقول بنایا جاتا ہے۔
یہ معلومات بندرگاہوں ، جہاز رانی اور آبی گزرگاہوں کے مرکزی وزیر جناب سربانند سونووال نے راجیہ سبھا میں ایک تحریری جواب میں دی۔
امور داخلہ کی وزارت
نو منتخب صدر کے ذریعے عہدہ سنبھالنے کی تقریب
نو منتخب صدر محترمہ دروپدی مرمو کے ذریعے اپنا عہدہ سنبھالنے کی تقریب پارلیمنٹ ہاؤس، نئی دہلی کے سنٹرل ہال میں 25 جولائی، 2022 بروز پیر کو صبح 10:15 بجے منعقد ہوگی۔
راجیہ سبھا کے چیئرمین، وزیر اعظم، ہندوستان کے چیف جسٹس، لوک سبھا کے اسپیکر، وزراء کی کونسل کے ممبران، گورنرز، وزرائے اعلیٰ، سفارتی مشن کے سربراہان، ممبران پارلیمنٹ اور حکومت ہند کے پرنسپل سول اور ملٹری آفیسرز اس تقریب کے لیے سنٹرل ہال میں جمع ہوں گے۔
صدر اور نومنتخب صدر سنٹرل ہال میں روایتی جلوس کے ساتھ آئیں گے۔ نو منتخب صدر ہندوستان کے چیف جسٹس کی موجودگی میں اپنے عہدہ کا حلف اٹھائیں گی، جس کے بعد 21 توپوں کی سلامی دی جائے گی۔ اس کے بعد صدر مجمع سے خطاب کریں گی۔ سنٹرل ہال کی اس تقریب کے اختتام پر، صدر جمہوریہ راشٹرپتی بھون کے لیے روانہ ہوں گی جہاں پر فور کورٹ میں انہیں گارڈ آف آنر دیا جائے گا اور سبکدوش ہونے والے صدر کو سلامی دی جائے گی۔
کامرس اور صنعت کی وزارتہ
علاقائی تجارتی سمجھوتے
کامرس اور صنعت کی وزارت میں وزیرمملکت محترمہ انو پریا پٹیل نے آج لوک سبھا میں یہ جانکاری دیتے ہوئے کہا کہ:
بھارت نے دیگر ملکوں خطوں کے ساتھ/ گیارہ آزاد تجارتی سمجھوتے علاقائی تجارتی سمجھوتے کئے ہیں ۔ اس نے 6 محدود کوریج کے ساتھ ایک اور ترجیحی تجارتی سمجھوتہ کیا ہے۔
تفصلات حسب ذیل ہیں:
.iآزاد تجارتی سمجھوتے
|
|
نمبرشمار
|
|
سمجھوتے کا نام
|
|
1
|
|
بھارت سری لنکا آزاد تجارتی سمجھوتہ
|
|
2
|
|
جنوب ایشیائی تجارتی علاقے سے متعلق سمجھوتہ
|
|
3
|
|
تجارت سے متعلق ہند۔ نیپال معاہدہ
|
|
4
|
|
تجارت ، کامرس اور ٹرانزٹ سےمتعلق بھارت ۔ بھوٹان معاہدہ
|
|
5
|
|
فصل کی جلد کٹائی سے متعلق اسکیم بھارت -تھائی لینڈ آزاد تجارتی سمجھوتہ
|
|
6
|
|
بھارت ،سنگا پور جامع اقتصادی تعاون سمجھوتہ
|
|
7
|
|
بھارت۔ اے ایس ای اے این ایف ٹی اے
|
|
8
|
|
بھارت جنوبی کوریا جامع اقتصادی شراکت داری سمجھوتہ
|
|
9
|
|
بھارت۔ جاپان سی ای پی اے
|
|
10
|
|
بھارت۔ملیشیا سی ای سی اے
|
|
11
|
|
بھارت ماریشس جامع اقتصادی تعاون اور شراکت داری سمجھوتہ
.ii ترجیحی کاروباری معاہدے 
|
|
نمبرشمار
|
|
سمجھوتے کا نام
|
|
1
|
|
بھارت۔ بحرالکاہل تجارتی سمجھوتہ
|
|
2
|
|
تجارتی ترجیحات کاعالمی نظام
|
|
3
|
|
سارک ترجیحی کاروباری سمجھوتہ
|
|
4
|
|
بھارت۔ افغانستان پی ٹی اے
|
|
5
|
|
بھارت۔ مرکوسر ۔ پی ٹی اے
|
|
6
|
|
بھارت۔ چلی پی ٹی اے
ایسے ممالک جن کے ساتھ بھارت کا ایف ٹی اے اور آرٹی اے معاہدہ ہے، سے ہو کر اشیاء کو بھیجنے کے متبادل راستوں کا علم ہوا ہے۔اس مسئلے کو حل کرنے کے لیے،حکومت نے مختلف ایف ٹی اے کے تحت تجویز کردہ طریقہ کار کو پورا کرنے کے لیے کسٹمز  ضابطے ، 2020  جاری کیے ہیں۔ جو 21 ستمبر 2020 سے نافذ العمل ہیں۔یہ قواعد اور ضوابط درآمد کاروں پر ذمہ داری بھی ڈالتے ہیں کہ وہ اس بات کو یقینی بنانے کے لیے مستعدی سے کام لیں تاکہ سامان کے مقررہ اصولوں پر پورا اترا جاسکے۔ نئی متعارف کردہ شقیں تجارتی معاہدوں کے غلط استعمال کے خلاف رکاوٹ کا کام کرتی ہیں۔ مزید برآں، ایک ایف ٹی اے مانیٹرنگ نگراں کمیٹی تشکیل دی گئی ہے جس میں سرکاری محکموں، تجارت اور صنعتی اداروں کی نمائندگی ہوگی، تاکہ ایف ٹی اے کی شقوں کے غلط استعمال سے متعلق مسائل کی نشاندہی کی جا سکے اور کارروائی کی سفارش کی جا سکے۔
گزشتہ پانچ سالوں میں ایف ٹی اے / آر ٹی اے شراکت دار ممالک کے ساتھ بھارتی کاروبار کی قدروقیمت حسب ذیل ہے:
|
|
برآمدات/ درآمدات
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
بھارت کی برآمدات
|
|
59152.29
|
|
67576.95
|
|
73550.13
|
|
63515.49
|
|
63105.49
|
|
بھارت کی درآمدات
|
|
65789.08
|
|
77692.17
|
|
93287.57
|
|
87327.72
|
|
74538.07
وزارت خزانہ
ای سی ایل جی ایس کے تحت ایک لاکھ کروڑ روپئے سے زیادہ کے قرضے منظور کیے گئے
اس اسکیم کے تحت ایم ایس ایم ایز کے 30 لاکھ سے زیادہ یونٹوں اور دیگر کاروباروں کو مدد ملی
نئی دہلی،30 جون، حکومت کی ضمانت یافتہ 100 فیصد ایمرجنسی کریڈٹ لائن گارنٹی اسکیم  کے تحت سرکاری اور پرائیویٹ سیکٹروں کے بینکوں نے 26 جون 2020 تک ایک لاکھ کروڑ روپئے سے زیادہ کے قرضے منظور کیے جن میں سے 45000 کروڑ سے زیادہ قرضے تقسیم بھی کیے جاچکے ہیں۔اس سے ایم ایس ایم ایز کے 30 لاکھ سے زیادہ یونٹوں اور دیگر کاروباریوں کو اپنا کام دوبارہ شروع کرنے میں مددملے گی۔
سرکاری سیکٹر کے بینکوں نے 57525.47 کروڑ روپئے کے قرضے جبکہ پرائیویٹ سیکٹرکے بینکوں نے 44335.52 کروڑ روپئے کے قرضے ای سی ایل جی ایس کے تحت منظور کیے ہیں۔ اس اسکیم کے تحت سب سے زیادہ قرضے دینے والے بینکوں میں ایس بی آئی، بینک آف بڑودہ، پی این بی،کنارا بینک اور ایچ ڈی ایف سی شامل ہیں۔
سرکاری ملکیت کے 12 بینکوں نے جو قرضے منظور کیے ہیں اور جاری کیے ہیں ان کی تفصیل مندرجہ ذیل ہے:
آتم نربھر پیکیج کے ایک حصے کے طور پر حکومت نے ایم ایس ایم ایز اور چھوٹے کاروباریوں کے لیے 3 لاکھ کروڑ روپئے کے فاضل قرضوں کے منصوبے کا اعلان کیا تھا۔اس طرح کے ادارے اپنے موجودہ قرضوں کے 20 فیصد تک فاضل قرضے کفایتی شرح سود پر حاصل کرنے کے مجاز تھے۔
سرکاری سیکٹر کے بینکوں کی طرف ای سی ایل جی ایس کے تحت جوقرضے منظور کیے گئے اور تقسیم کیے گئے ان کی ریاست وار تفصیل مندرجہ ذیل ہے۔
کامرس اور صنعت کی وزارتہ
برآمدکاروں کو ایکسپورٹ پر دستیاب ایم ای آئی ایس فوائد پر حد
نئی دلّی ، 2 ستمبر 2020 / بھارت سے مرکنڈائز برآمدات کی اسکیم  کے تحت کل فوائد پر ایک حد مقرر کردی گئی ہے۔ غیرملکی تجارت کے ڈائریکٹوریٹ جنرل  کی طرف سے کل شام جاری کیے گئے ایک اطلاع نامے میں کہا گیاہے کہ اسکیم کے تحت کسی آئی ای سی ہولڈر کو، جو کُل فائدہ دیا جاسکتا ہے، وہ 01.09.2020 سے 31.12.2020 کے درمیان کی گئی برآمدات کا ، فی آئی ای سی دو کروڑ روپے سے زیادہ نہیں ہونا چاہیے۔ مزید یہ جانکاری دی گئی ہے کہ کوئی بھی آئی ای سی ہولڈر، جس نے 01.09.2020 سے ایک سال پہلے کی گئی کوئی بھی برآمدات نہ کی ہوں یا یکم ستمبر کو یا اس کے بعد حاصل کی گئی کسی بھی نئی آئی ای سی کے لیے کوئی برآمدات نہ کی ہوں، وہ ایم ای آئی سی کے تحت کوئی دعوی کرنے کی اہل نہیں ہوگی۔اس کے علاوہ ایم ای آئی ایس اسکیم 01.01.2021 سے واپس لے لی گئی ہے۔ مزید برآں، ایم ای آئی ایس اسکیم یکم جنوری 2021 سے واپس لے لی جائے گی۔ مذکورہ میٹنگ میں مزید معکوسی نظر ثانی کی گنجائش ہوگی، تاکہ اس امر کو یقینی بنایا جاسکے کہ یکم ستمبر 2020 سے 31دسمبر 2020 کے دوران کی مدت میں ایم ای آئی ایس کے تحت داخل ہونے والے مجموعی حکم یا دعویداری حکومت کی جانب سے متعین کردہ تشخیص تخصیص سے متجاوز نہ کرجائیں۔ یہ تخصیص 5000 کروڑ روپے کے بقدر متعین کی گئی ہے۔
یہ تخمینہ لگایا گیا ہے کہ ایم ای آئی ایس کے برآمدکاروں کے دعوے، تبدیلیوں کے بعد غیرموثر ہوجائیں گے۔ غیرموثر برآمد کار ، جو اپنی مصنوعات کی قیمتیں طے کرنے میں ایم ای آئی ایس میں پہلے سے شامل ہیں، انہیں کسی بھی تبدیلی یا غیریقینی صورت حال کا سامنا نہیں ہے۔ کیونکہ نہ تو مصنوعات کی شمولیت اور نہ ہی ایم ای آئی ایس کی شرحیں تبدیل کی جائیں گی۔ ایم ای آئی ایس کی اختتامی تاریخ کے چار مہینے کے ایک پیشگی نوٹس کے تحت مستقبل میں قیمتیں طے کرنے کے فیصلوں کے لیے یقینی صورت حال فراہم کی گئی ہیں۔
۔۔۔۔۔۔۔۔۔۔۔۔۔۔۔۔۔۔۔۔

U.NO. 5016
(Visitor Counter : 197
کوئلے کی وزارت
کوئلہ کی فروخت کے لئے گیارہ کوئلہ کانوں کی نیلامی کے عمل کی دوسری کوشش کا آغاز
کوئلہ کی وزارت کی نامزد اتھارٹی نے کوئلے کی گیارہ کانوں  قانون کے جزو 12کے تحت چار کانیں اور ایم ایم ڈی آر قانون کے جزو دو کے تحت سات کانیں) کے لئے نیلامی کے عمل کی دوسری کوشش کاآج آغاز کیا۔
یہ کانیں ، ان قوانین کے تحت مجوزہ ضابطوں کے عین مطابق کوئلہ کی فروخت کے لئے مخصوص کی گئی ہیں۔ ان گیارہ کانوں میں سے، چھ کانوں کا مکمل طور پر جب کہ پانچ کانوں کاجزوی طور پر تفصیلی جائزہ لیاجاچکا ہے۔ یہ وہ کانیں ہیں کہ جنہیں اس سال 25 مارچ کو کی گئی پہلی کوشش میں نیلامی کے لئے پیش کیاگیا تھا اور ان کے لئے واحد بولی لگائی گئی تھی۔
یہ نیلامی ایک شفاف دو مرحلوں کے عمل کے ذریعہ آمدنی کی تقسیم کے فیصد کی بنیاد پر آن لائن منعقد ہوگی۔ نیلامی کے عمل کی کلیدی خصوصیات میں کوئلہ کے قومی اشاریہ کو متعارف کرایا جانا، نیلامی کے عمل میں حصہ لینے میں سہولت اور کوئلہ کانوں سے متعلق پیشگی تجربہ کی کسی بندش کے بغیر، کوئلہ کے استعمال میں مکمل لچک، ادائیگی سے متعلق بہتر ڈھانچے، جلد پیداوار شروع کرنے کے لئے ترغیب فراہم کرکے کارکردگی کے فروغ اور صاف ستھری آلودگی سے پاک ٹیکنالوجی کااستعمال وغیرہ شامل ہیں۔ 27 ستمبر 2021 سے ٹینڈر دستاویز کی فروخت شروع ہوگی، کانوں، نیلامی سے متعلق شرائط، وقت کی حد وغیرہ کی تفصیلات ایم ایس ٹی سی  نیلامی پلیٹ فارم پر دستیاب ہیں۔
وزیراعظم کا دفتر
وزیراعظم نے لاچِت دیوس کے موقع پرعوام کو مبارکباد دی
وزیراعظم جناب نریندرمودی نے لاچِت دیوس کے موقع پر عوام کو مبارکباد پیش کی ہے ۔
ایک ٹوئیٹ میں وزیراعظم نے کہا:
‘‘لاچِت دیوس کی مبارکباد۔ یہ لاچت دیوس خصوصی نوعیت کا ہے کیونکہ ہم عظیم لاچت بورپھوکن کا 400واں یوم پیدائش منارہے ہیں ۔ وہ غیرمعمولی اوربے مثال حوصلے کا مثالی نمونہ تھے ۔ انھوں نے لوگوں کی فلاح وبہبود کو باقی سبھی دیگر چیزوں سے مقدم رکھا اور وہ منصفانہ صفات کے حامل اورصاحب بصیرت رہنما تھے ۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 66.89 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس4.37کروڑسے زیادہ غیر استعمال شدہ خوراکیں ابھی بھی دستیاب ہیں،1.56کروڑ سے زیادہ ٹیکے ارسال کئے جانے کے مراحل میں ہیں
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
66,89,80,635
|
|
ارسال کئے جانے کے مرحلے میں
|
|
1,56,96,450
|
|
استعمال شدہ خوراک
|
|
4,37,83,160
بھارت سرکار  اور ریاستی سرکار سے براہ رست خریداری زمرے کے تحت ریاستوں و مرکز کے زیر انتظام علاقوں کو 66.89 کروڑ سے زیادہ ٹیکےفراہم کرائے جاچکے ہیں اور1.56 کروڑ سے زیادہ  خوراکیں ارسال کئے جانے کے مراحل میں ہیں۔
ریاستوں/ مرکز کے زیر انتظام علاقوں کے پاس4.37کروڑ سے زیادہ  غیر استعمال شدہ ٹیکے ابھی بھی دستیاب ہیں، جنہیں استعال میں لایا جانا باقی ہے۔
سائنس اور ٹیکنالوجی کی وزارت
ڈی بی ٹی امداد یافتہ اسٹارٹ اپ نے آرٹیفیشئل انٹلیجنس  سے چلنے والے رابطہ سے پاک ہیلتھ مانیٹر اور اسٹیپ ڈاؤن آئی سییو کی پیشکش کی
نئی دہلی:14جون،2021۔ڈوزی، جو کہ محکمہ برائے بائیوٹیکنالوجی  اور اس کی سرکاری سیکٹر کی کمپنی  بایوٹیکنالوجی انڈسٹری ریسرچ اسسٹنس کونسل  کی امداد یافتہ ایک اسٹارٹ اپ ہے، 'عام بستر پر مریضوں کی صحت سے متعلق اہم پیرامیٹرز کی رابطہ سے پاک نگرانی" کی پیشکش کرتا ہے۔ اس اختراع کی مدد سے ہندوستان کے 35 اضلاع میں 4,000 سے زیادہ اسپتال کے بیڈ سٹیپ ڈاون آئی سییو کے لئے اپ گریڈ کردیئے گئے ہیں۔ پچھلے کچھ مہینوں میں ڈوزی نے 30,000 سے زائد مریضوں کی خدمت کی ہے، 65,000 سے زیادہ نرسنگ گھنٹوں کی بچت کی ہے اور ابتدائی انتباہی نظام کے ذریعہ وقت پر 750 سے زیادہ آئی سییو کی منتقلی کا انتظام کیا گیا ہے۔
عام اسپتال کے بیڈ کو اسٹیپ ڈاون-آئی سییو میں اپ گریڈ کرنے کے لئے ڈوزی آسان حل تعینات کرنا ہے۔ یہ گدے کے نیچے رکھے ہوئے بالسٹوکارڈیوگرافی کا استعمال کرتے ہوئے دل کی دھڑکن اور تنفس کے چکر میں پیدا ہونے والے مائکرو ارتعاشات کو ریکارڈ کرتا ہے۔ یہ آلہ آرٹیفیشیئل انٹلی جنس کے الگورتھم کا استعمال کرتے ہوئے اس اعداد و شمار کو دل کی شرح، سانس لینے کی شرح اور بلڈ پریشر جیسے اہم علامات میں بدل دیتا ہے۔ اس آلہ میں میڈیکل گریڈ مصنوعات کی حیثیت سے 98.4 فیصد درستگی موجود ہے۔اس آلہ میں اشیاء کے استعمال سے آکسیجن کا ارتکاز اور ای سی جی بھی ریکارڈ ہوتا ہے۔ اس کے اعداد و شمار تک کسی بھی ایپ کے ذریعے کسی بھی سمارٹ فون پر بھی دور درازسے رسائی حاصل کی جاسکتی ہے۔ مرکزی نگرانی ڈیش بورڈ پر بھی اعداد و شمار کی نگرانی کی جاسکتی ہے۔
ڈوزی میں ایک آرٹیفیشیئل انٹلی جنس سے چلنے والا ابتدائی انتباہی نظام بھی شامل ہے جو معالجین کو فعال الرٹس بھیجتا ہے۔ اس طرح نرسنگ عملے کے کام کا بوجھ کم ہوجاتا ہے اور مریضوں کے نتائج کو بہتر بناتا ہے۔ یہ نظام مریضوں کو تاروں یا الیکٹروڈ کی تکلیف نہ ہونے کے ساتھ ہر بیڈ پر آئی سییو گریڈ مانیٹرنگ بھی فراہم کرتا ہے۔ اس طرح مریضوں کی دیکھ بھال کے لئے مجموعی انتظامیہ میں بہتری آتی ہے۔
اپنے ملین آئی سییو اقدام کے ذریعے ڈوزی کا مقصد ہر فرد کو اعلی معیار کی نگہداشت کی فراہمی کے لئے ٹرانسفارمیٹیو ٹکنالوجی کے ذریعہ صحت عامہ کی دیکھ بھال کو بہتر بنانا ہے۔ کمپنی کا مقصد 50,000 سرکاری اسپتالوں کے بستروں کو کئی ہندوستانی اور بین الاقوامی تنظیموں سے سی ایس آر فنڈ اکٹھا کرکے اسٹیپ ڈاون آئی سییو میں اپ گریڈ کرنا ہے۔ اس اقدام سے اسپتالوں کو کووڈ 19 بحران سے نمٹنے اور ہندوستان کے عوامی صحت کی دیکھ بھال کے بنیادی ڈھانچے میں تیز اور طویل مدتی تبدیلی کا آغاز کرنے میں مدد ملے گی۔
ڈوزی کو ان کے کاروباری سفر میں ڈی بی ٹی، بی آئی آر اے سی نے مختلف اقدامات جیسے بی آئی جی، سیڈ، لیپ، بایو نیسٹ اور دیگر کے ذریعہ مدد فراہم کی ہے۔
ڈی بی ٹی کے بارے میں
محکمہ برائے بایوٹیکنالوجی ، وزارت سائنس و ٹکنالوجی، زراعت، صحت کی دیکھ بھال، جانوروں سے متعلق علوم، ماحولیات اور صنعت میں اپنی توسیع اور استعمال کے ذریعہ ہندوستان میں بایوٹیکنالوجی ایکو سسٹم کی ترقی کو فروغ دیتا ہے اور اس میں اضافہ کرتا ہے۔
بی آئی آر اے سی کے بارے میں
محکمہ برائے بایوٹیکنالوجی ، حکومت ہند، بایوٹیکنالوجی انڈسٹری ریسرچ اسسٹنس کونسل  کے ذریعہ قائم کیا گیا ایک غیر منفعتی دفعہ 8، شیڈول بی، پبلک سیکٹر انٹرپرائز ہے، جو ترقی پذیر بایوٹیکنالوجی کی صنعت کی حوصلہ افزائی اور اس کی بہتری کے لئے ایک انٹرفیس ایجنسی کے طور پر کام کرتا ہے تاکہ ملک کی مصنوعات کی ترقی کی ضروریات کے تناظر میں اسٹریٹجک تحقیق اور ترقیاتی سرگرمیوں کو انجام دیا جا سکے۔
وزیراعظم کا دفتر
کوالکوم کے سی ای او، جناب کرسٹیانو ایمون سے وزیر اعظم کی ملاقات
نئی دہلی، 23 ستمبر 2021:
وزیر اعظم جناب نریندر مودی نے آج کوالکوم کے سی ای او، جناب کرسٹیانو ایمون سے ملاقات کی۔
میٹنگ کے دوران، دونوں حضرات نے بھارت کے ٹیلی مواصلات اور الیکٹرانکس کے شعبے میں پیش کردہ سرمایہ کاری مواقع کے بارے میں تبادلہ خیالات کیے۔ اس میں الیکٹرانکس سسٹم ڈیزائن اینڈ مینوفیکچرنگ کے لئے حال ہی میں لانچ کی گئی پیداواریت سے مربوط ترغیباتی اسکیم  اور بھارت میں سیمی کنڈکٹر سپلائی چین میں رونماہونے والی ترقی بھی شامل ہے۔ میٹنگ کے دوران بھارت میں مقامی ایکو نظام تیار کرنے سے متعلق حکمت عملیوں پر بھی تبادلہ خیالات کیے گئے۔